kardosdrur/scandi-wiki huggingface dataset:
Skuru IK (kvindehåndbold)

Skuru IK Handboll er et svensk kvindehåndboldhold fra Nacka. Klubben spiller sine hjemmekampe i Nacka Bollhall. De spiller i den bedste svenske kvindelige håndboldrække Svensk handbollselit.

De vandt det svenske mesterskab, Svensk handbollselit, i 2021 over H 65 Höör og sikrede dermed deres fjerde mesterskabstitel.

Resultater 
Svensk handbollselit:
Guld: 2001, 2004, 2005, 2021
Sølv: 2013, 2014, 2015, 2016, 2019

Arena 
Arena: Nacka Bollhall
By: Nacka 
Kapacitet: 460
Adresse: Griffelvägen 11, 131 40 Nacka

Spillertruppen 
Spillertruppen gældende for 2021-22 sæsonen.

Målvogtere 
 16  Linnéa Björkman
 21  Ellen Dahlström
Wingers 
LW
 3  Sofia Karlsson
 7  Elin Hansson
 15  Jennifer Johansson
RW
 10  Clara Bergsten
 23  Malin Berndal
Stregspiller
 13  Wilma Schelin
 14  Vilma Matthijs Holmberg

Bagspillere
LB
 6  Ellen Voutilainen
 11  Cornelia Dahlström
 25  Alva Persson
CB
 17  Elin Åkesson
 19  Daniela de Jong
 22  Kaja Stojilkovic
RB
 4  Alexandra Bjärrenholt
 28  Felicia Robertsson

Trænerteam 
  Cheftræner: Magnus Oscarsson Söder
  Assistenttræner: Calle Tagesson
  Målvogtertræner: Thomas Forsberg
  Holdleder: Tatti Henryson
  Holdleder: Johan Östlund
  Holdleder: Mats Niklasson

Transfers
Transfers gældende for sæsonen 2022-23 sæsonen.

Tilgange

Afgange

Referencer

Eksterne henvisninger 
 Skuru Handboll hjemmeside 

Håndboldklubber fra Sverige
Etableret i 1950
Nacka
Lonepair

Et ensomt elektronpar (frit oversat fra den engelske benævnelse lonepair; også kaldet et ikke-bindende eller frit elektronpar) består af to elektroner på et atom, der har en modsat spin og optager samme  og . I kemien er disse elektroner også kendt som valenselektroner.

Som valenselektronpar er det enlige elektronpar generelt ikke involveret i nogen binding med andre atomer, men hører kun til ét atom – en undtagelse er f.eks. ozon. I en elektronprikformel er et ensomt elektronpar repræsenteret enten af to prikker (IUPAC-anbefaling) eller af en linje på det pågældende atom. Der er også repræsentationen af de frie elektroner som elektronskyer.

Ensomme elektronpar bidrager til den rumlige struktur af molekyler, hvis form kan forudsiges for simple forbindelser ved hjælp af elektronparfrastødningsmodellen (VSEPR-model). Det mest kendte eksempel er vandmolekylets vinklede form, som er afgørende for nogle egenskaber ved vand.

I modsætning til et ensomt elektronpar repræsenterer et bindende elektronpar forbindelsen mellem to atomer. Dette er kendt som en kovalent binding.

Kiralitet på grund af et ensomt elektronpar 
Et ensomt elektronpar opfører sig som en anden substituent i et stereocenter.

Amine 
Hvis en tertiær amin NR1R2R3 har tre forskellige organiske rester (R1 ≠ R2 ≠ R3) og et enkelt elektronpar på nitrogenatomet, kan man forvente, at sådanne aminer er kirale. Ved stuetemperatur kan der dog normalt ikke isoleres nogen enantiomerer på grund af den hurtige inversion ("svingende igennem" af det enlige elektronpar). Dette gælder dog ikke for specielle tertiære aminer, hvor nitrogenatomet er forhindret i at vende om af en "brohoved"-position (f.eks. ). Der er derfor to stabile enantiomerer af Trögers base, som kan adskilles, for eksempel ved kromatografi på en kiral stationær fase

Sulfoxider 
Sulfoxider af typen O=SR1R2 er kirale med to forskellige organiske radikaler (R1 ≠ R2) på grund af det ensomme elektronpar på svovlatomet

Referencer 

Kemi
Subatomare partikler
Kemisk binding
George Dantzig

George Bernard Dantzig (født 8. november 1914, død 13. maj 2005) var en amerikansk matematiker, der forskede og bidrog inden for industriteknik, operationsanalyse, datalogi, økonomi og statistik.

Dantzig er kendt for sin udvikling af simplex-algoritmen, en algoritme der løser lineære programmeringsproblemer, og for andet arbejde med lineær programmering. Inden for matematisk statistik løste Dantzig to uløste problemer i statistisk teori, som han havde misforstået som værende lektier givet af Jerzy Neyman.

Ved sin død var Dantzig Professor Emeritus for Transportation Sciences og Professor of Operations Research og for Computer Science på Stanford University.

Referencer

Eksterne henvisninger 
 Tributes to George Dantzig and Leonid Khachiyan
 Obituaries of George Dantzig
 Interview with George B. Dantzig: The Father of Linear Programming – The College Mathematical Journal, 1986  
 INFORMS George Dantzig Memorial Website

Matematikere fra USA
Seksradet stenurt

Seksradet stenurt (Sedum sexangulare) også kendt som smagløs stenurt er en flerrig sukkulent og stedsegrøn plante af slægten Stenurt. Den ligner Bidende stenurt, men har kortere og tættere blade. Den fik det binomiale navn ("seksrandet) for sine karakteristiske seks bladspiraler. S. sexangulare er omkring 15 cm høj og er hjemmehørende i Europa og Asien, hvor den vokser i naturen og ofte dyrkes som prydplante. Planten har brug for våd eller tør sandjord og et solrigt sted. Den blomstrer i juni og juli med gule, stjerneformede blomster, som tiltrækker bier og andre insekter.

Seksradet stenurt er regnet som en truet art på den danske rødliste.

Kilder og henvisninger 
 
 
 
 

Stenurt-familien
Thue Ersted Rasmussen

Thue Ersted Rasmussen (født 15. november 1985) er en dansk skuespiller.

Filmografi

Film

TV-serier

Referencer

Eksterne henvisninger 
 

Skuespillere fra Danmark
Personer fra Aalborg
Pop-Soul

Pop-Soul er en sammensmeltning af pop og soul, der opstod i 1960'erne som et forsøg på at give soulmusik crossoversucces. Stilarten er eksemplificeret af Motown Records-kunstnere såsom The Supremes ("Baby Love"), Martha and the Vandellas ("Jimmy Mack") og The Miracles ("Tears of a Clown"). Inspiration fra pop-soul finder man i disco i 1970'erne, og i 1980'erne var elementer af genren indarbejdet i sophisti-pop.

Kilder og henvisninger

Musikgenrer
Mia Zschocke

Mia Zschocke (født 28. maj 1998 i Aschaffenburg, Tyskland) er en tysk håndboldspiller, der spiller for norske Storhamar HE i Eliteserien og Tysklands kvindehåndboldlandshold.

Hun fik debut på det tyske A-landshold den 29. september 2018, mod . Hun blev også udtaget til, landstræner Henk Groeners udvalgte trup ved VM i kvindehåndbold 2021 i Spanien. Hun deltog under EM 2018 i Frankrig.

Referencer

Eksterne henvisninger 

Håndboldspillere fra Tyskland
Håndboldspillere fra Borussia Dortmund Handball
NBA 50-års Jubilæumshold

NBA 50-års Jubilæumshold, også kaldet som 50 Bedste Spillere i NBA Historien eller bare NBA's Top 50, var en liste af de 50 bedste spillere i NBA-ligaens historie, som blev valgt i 1996 for at fejre ligaens 50 års jubilæum.

NBA 50 var tredje gang at ligaens lavede en sådan liste, da de også gjorde det for deres 25- og 35-års jubilæum. En ny liste blev lavet i 2021, ved ligaens 75-års jubilæum.

Listen blev lavet af medieeksperter samt daværende og tidligere spillere, trænere, general managers og sportsdirektører.

Listen 

Alle statistiker er korrekte per slutningen af 2010-11 sæsonen, hvilke var den sidste sæson en spiller på listen spillede i NBA.

Top 10 trænere nogensinde 
Ved siden af kåringen af de bedste 50 spillere, blev de 10 bedste trænere i NBAs historie også kåret.

Kilder 

 NBA - 'NBA at 50: Top 50 Players'
 NBA - 'NBA at 50: Top 10 Coaches'

NBA
Fashion Museum, Bath

Fashion Museum (indtil 2007 kendt som Museum of Costume) er et museum, der ligger i Assembly Rooms i Bath, Somerset, England.

Samlingene blev startet af Doris Langley Moore, der overdrog sin samling til byen Bath i 1963. Det fokuserer på modetøj til mænd, kvinder og børn fra slutningen af 1600-tallet og frem til i dag, og den indeholder over 100.000 genstande. De ældste genstande er boderede skjorter og handsker fra omkring år 1600.

Museet har omkring 130.000 gæster om året.

Dress of the Year 

Siden etableringen i 1963 har en uafhængig modeekspert fået opgaven at vælge årets kjole til samlingen. Designere hvis arbejde er repræsenteret inkluderer Mary Quant, John Bates, Ossie Clark, Jean Muir, Bill Gibb, Giorgio Armani, John Galliano, Ralph Lauren, Alexander McQueen, Donatella Versace and Alber Elbaz.

Referencer

Eksterne henvisninger 

 

Bath
Museer etableret i 1963
Museer i England
Mode
Nicoleta-Ancuța Bodnar

Nicoleta-Ancuța Bodnar (født 25. september 1998) er en rumænsk roer.

Hun repræsenterede Rumænien under sommer-OL 2020 i Tokyo, hvor hun vandt guld i dobbeltsculler.

Referencer

Eksterne henvisninger 
 

Roere fra Rumænien
Olympiske medaljevindere i roning 
Deltagere for Rumænien ved sommer-OL 2020
Olympiske mestre fra Rumænien 
Medaljevindere ved sommer-OL 2020
Holckenhavn Fjord

Holckenhavn Fjord  er en 2 kilometer lang fjord der ligger lige syd for Nyborg. Holckenhavn Fjord modtager vand fra Vindinge Å og Ørbæk Å og har udløb gennem en dæmning til Nyborg Fjord. Lige sydøst for fjorden ligger herregården Holckenhavn.

Landskabet 
Under istiden dannede Holckenhavn Fjord udløb for et forgrenet net af tunneldale, der rakte ind over Fyn og afvandede de smeltende ismasser dengang. Siden har en landhævning fundet sted. Samtidig har Ørbæk Å og Vindinge Å aflejret fint sand og dynd omkring deres udløb. Endelig har fjordbundens og breddernes vegetation dannet tørv. Alt i alt er Holckenhavn Fjord siden oldtiden blevet mindre og mindre.

Natur
Holckenhavn Fjord har et rigt fugleliv året rundt. Gennem vinterhalvåret er fjorden rasteplads for talrige vandfugle. I sommerhalvåret findes mange ynglefugle knyttet til fjorden og dens opland af rørskove, enge, overdrev og krat. 
En botanisk sjældenhed er svalerod, der vokser enkelte steder på åbne og stenede steder langs bredden af fjorden.

Langs nordsiden  er en del af den gamle banestrækning mellem Nyborg og Svendborg  udlagt som natursti. Stien fører gæsten  af Holckenhavn Fjord og op gennem Vindinge Ådal forbi Gammelborg, som måske er forgængeren til Nyborg Slot.

Naturfredning
Oplandet omkring den vestlige del af Holckenhavn Fjord blev fredet ved kendelser i 1970’erne og 80’erne. Fredningen dækker 150 hektar og strækker sig ind langs Ørbæk Å og Vindinge Å.
Holckenhavn Fjord og Ørbæk Å-dalen er blandt de ca. 200 udpegede  Nationale Geologiske Interesseområder i Danmark.

Kilder og henvisninger

Fjorde i DanmarkNyborg Kommunes geografiFredede arealer i Danmark
EM i håndbold 2024 (kvinder)

Europamesterskabet i håndbold for kvinder 2024 bliver den 16. udgave af EM i håndbold for kvinder arrangeret af European Handball Federation. Slutrunden skal spilles i Ungarn, Schweiz og Østrig.  Kampene i det indledende gruppespil foregår i Basel, Schweiz, Innsbruck, Østrig og Debrecen, Ungarn. Mellemrunden skal afvikles i de ungarske byer Debrecen og Budapest. De sidste kampe skal spilles i Budapest.

Andre bud på værter var Rusland og et fælles bud fra Tjekkiet, Polen og Slovakiet.

Værtskab

Spillesteder 

 Basel – St. Jakobshalle
 Debrecen – Főnix Aréna
 Innsbruck – Olympiahalle
 Wien – Wiener Stadthalle

Kvalifikation

Referencer

Officiel hjemmeside 
 

Håndbold i 2024
2024 (kvinder)
Håndbold i Ungarn
Håndbold i Schweiz
Håndbold i Østrig
Rustfarvet fingerbøl

Rustfarvet fingerbøl (Digitalis ferruginea)er en art af blomstrende plante i familien Plantaginaceae (Vejbred-familien). Den er hjemmehørende i Ungarn, Rumænien, Tyrkiet og Kaukasus. Det er en biennisk eller kortlivet flerårig, der vokser til 1,2 meter, som danner en roset af aflange mørkegrønne blade og bærer aks af brune, rørformede blomster om sommeren.

Den latinske artsnavn ferruginea betyder rustfarvet, hvilket henviser til blomsterne.

Som med alle arter af fingerbøl kan alle dele af denne plante forårsage alvorligt ubehag og opkastninger, hvis de spises. Kontakt med bladene kan også forårsage en allergisk reaktion.

Kilder og henvisninger 

Vejbred-familien
EM i håndbold 2026 (kvinder)

Europamesterskabet i håndbold for kvinder 2026 bliver den 17. udgave af EM i håndbold for kvinder arrangeret af European Handball Federation. Slutrunden skal spilles i Rusland.  

Sverige samt et fælles bud fra Danmark og Norge havde også vist interesse for at afholde slutrunden.

Referencer 

Håndbold i 2026
2026 (kvinder)
Håndbold i Rusland
EM i håndbold 2028 (kvinder)

Europamesterskabet i håndbold for kvinder 2028 bliver den 18. udgave af EM i håndbold for kvinder arrangeret af European Handball Federation. Slutrunden skal spilles i Norge, Danmark og Sverige.  

Værterne har foreslået, at slutrunden afholdes i Stavanger, Trondheim, Bergen og Oslo (Norge), København, Herning og Aarhus (Danmark) og Helsingborg og Göteborg (Sverige). Slutkampene skal spilles i Oslo.

Referencer 

Håndbold i 2028
2028 (kvinder)
Håndbold i Norge
Håndbold i Danmark
Håndbold i Sverige
EM i håndbold 2026 (mænd)

Europamesterskabet i håndbold for mænd 2026 bliver den 17. udgave af EM i håndbold for mænd arrangeret af European Handball Federation. Slutrunden skal spilles i Danmark, Sverige og Norge.  

Værterne har foreslået, at slutrunden afholdes i København, Herning, Aarhus (Danmark), Kristianstad, Malmö (Sverige), Stavanger, Trondheim, Bergen og Oslo (Norge). Slutkampene skal spilles i Jyske Bank Boxen i Herning.

Referencer 

Håndbold i 2026
2026 (mænd)
Håndbold i Danmark
Håndbold i Sverige
Håndbold i Norge
EM i håndbold 2028 (mænd)

Europamesterskabet i håndbold for mænd 2028 bliver den 18. udgave af EM i håndbold for mænd arrangeret af European Handball Federation. Slutrunden skal spilles i Portugal, Spanien og Schweiz.  

Værterne har foreslået, at slutrunden afholdes I Lissabon (Portugal), Basel, Lausanne, Zürich (Schweiz), Valencia, Barcelona og Madrid (Spanien). Slutkampene kan blive spillet i Madrid eller Barcelona.

Referencer 

Håndbold i 2028
2028 (mænd)
Håndbold i Portugal
Håndbold i Spanien
Håndbold i Schweiz
Trikala (regional enhed)

Trikala () er en regional enhed i Grækenland, der udgør den nordvestlige del af periferien Thessalien. Dens hovedstad er byen Trikala. Den regionale enhed omfatter byen Kalampaka og Meteora-klosterkomplekset.

Geografi 
Trikala grænser op til de regionale enheder Karditsa mod syd, Arta mod sydvest, Ioannina mod vest, Grevena mod nord og Larissa mod øst.

Den sydøstlige del af området ligger på den Thessaliske slette. Den skovklædte Pindus- bjergkæde dominerer den vestlige del. Den nordlige del af Trikala er også bjergrig og består af skove og golde arealer; bjergområderne her er Chasia og Antichasia . Dens største flod er Pineios, der løber mod syd og øst.

Administration 
Den regionale enhed Trikala er opdelt i 4 kommuner. Disse er (numre som på kortet i infoboksen):

 Farkadona (4)
 Meteora (2)
 Pyli (3)
 Trikala (1)

Præfektur 
Trikala blev oprettet som et præfektur () i 1882. Som en del af Kallikratis-regeringsreformen i 2011 blev den regionale enhed Trikala oprettet ud fra det tidligere præfektur Trikala. Præfekturet havde samme udstrækning som den nuværende regionale enhed. Samtidig blev kommunerne omorganiseret, ifølge nedenstående tabel.

Historie 

Området Trikala var relativt uklart i det antikke Thessalien, såvel som i perioderne med makedonsk, romersk og byzantinsk herredømme. Under osmannerne var Trikala kendt som "Tırhala" og blev sæde for Sanjak of Tirhala, der omfattede det meste af Thessalien, indtil slutningen af det 18. århundrede. På trods af en række oprør mod osmannisk styre forblev området under osmannisk kontrol, indtil det blev en del af det uafhængige kongerige Grækenland i 1881.

Efter annekteringen af Grækenland blev Trikala sæde for et af de to præfekturer, hvori Thessalien var delt (det andet var Larissa-præfekturet). Området blev kortvarigt besat af osmannerne igen under den græsk-tyrkiske krig i 1897, og af italienerne og tyskerne under besættelsen af Grækenland i Anden Verdenskrig. I 1947 blev den sydlige del en del af Karditsa-præfekturet .

Landbrug 
Områdets landbrug er berømt, og producerer en del af landets produktion også til eksport. Produktionen omfatter frugt og grøntsager, bomuld, oliven, kvæg og andre fødevarer.

Kilder og henvisninger 

 Præfekturkort over Trikala
 https://web.archive.org/web/20051027171013/http://www.greecebyclick.com/regions/central/trikala/index.cfm
  

Thessalien
Regionale enheder i Grækenland
VM i håndbold 2027 (mænd)

Verdensmesterskabet i håndbold for mænd 2027 bliver det 30. VM i håndbold for mænd arrangeret af IHF og afholdes i Tyskland.

Referencer 

Håndbold i 2027
2027 (mænd)
Håndbold i Tyskland
VM i håndbold 2027 (kvinder)

Verdensmesterskabet i håndbold for kvinder 2027 bliver det 28. VM i håndbold for kvinder arrangeret af International Handball Federation og afholdes i Ungarn.

Referencer 

Håndbold i 2027
2027 (kvinder)
Håndbold i Ungarn
Trikala

Trikala (; ) er en by i det nordvestlige Thessalien, Grækenland, og hovedstad i den regionale enhed Trikala. Byen ligger ved Lithaios-floden, som er en biflod til Pineios. Ifølge Grækenlands nationale statistiske kontor havde Trikala 81.355 indbyggere (2011), mens den regionale enhed Trikala i alt har 131.085 indbyggere (2011).

Kilder og henvisninger 

 Trikala local portal 
 City of Trikala

Thessalien
Byer i Grækenland
Kildemose

Kildemose er navnet på flere lokaliteter i Danmark:

 Kildemose (Bellinge Sogn) – en bebyggelse i Bellinge Sogn i Odense Kommune.
 Kildemose (Lille Lyngby Sogn) – en bebyggelse i Lille Lyngby Sogn i Hillerød Kommune.
 Kildemose (Refsvindinge Sogn) – en bebyggelse i Refsvindinge Sogn i Nyborg Kommune.
 Kildemose (Vejle Sogn) – en bebyggelse Vejle Sogn i Faaborg-Midtfyn Kommune.

Desuden er Kildemose et navn:

 Kildemose – navnet på et julemærkehjem i Frederiksværk.
Karditsa (regional enhed)

Karditsa (, [karˈðit͡sa]) er en regional enhed i Grækenland Den er en del af periferien Thessalien. Dens navn er afledt af hovedstaden Karditsa, en lille by med cirka 40.000 indbyggere.

Geografi 
Karditsa grænser op til de regionale enheder Trikala mod nord, Larissa mod øst, Phthiotis mod sydøst, Evrytania mod syd, Aetolia-Acarnania mod sydvest og Arta mod vest. De vigtigste floder er Megdovas i syd, Pineios i nord og Enipeas i øst. Plastiras-dæmningen og den tilhørende sø, der ligger vest for byen Karditsa, leverer vand til sletterne og den centrale del af Grækenland.

Området ligger i det sydvestlige Thessalien, og er primært et landbrugsområde. Landbrugsarealer dominerer den centrale og østlige del, som hører til Thessalian-sletten. Den vestlige og sydlige del af den regionale enhed er bjergrig, især Pindusbjergene. Agrafa-regionen, der går over grænsen til Evrytania, er kendt for sin modstand mod det osmanniske styre og dets barske landskab.

Administration 
Den regionale enhed Karditsa er opdelt i 6 kommuner. Disse er (numre som på kortet i infoboksen): 

 Argithea (2)
 Karditsa (1)
 Plastiras-søen ( Limni Plastiras, 3)
 Mouzaki (4)
 Palamas (5)
 Sofader (6)

Præfektur 
Karditsa blev oprettet som et præfektur () i 1899 og igen i 1947. Som en del af Kallikratis-regeringsreformen i 2011 blev den regionale enhed Karditsa oprettet ud fra det tidligere præfektur. Præfekturet havde samme udstrækning som den nuværende regionale enhed. Samtidig blev kommunerne omorganiseret, som i nedenstående tabel.

Historie 
Den antikke geografiske region Thessaliotis, et af de fire gamle distrikter i Thessalien, har den nuværende regionale enhed Karditsa været del af Kongeriget Makedonien og senere Romerriget, Det Byzantinske Rige, det Osmanniske Rige fra det 15. århundrede til 1881 og til sidst Grækenland efter befrielsen af Thessalien. Dets økonomi og landbrug boomede i den periode; Karditsa blev administreret som Trikala-Karditsa præfekturet indtil 1947. Det var påvirket af Anden Verdenskrig og den græske borgerkrig, hvor mange bygninger blev ødelagt og indbyggere blev hjemløse og levede skjult. Præfekturet blev senere genopbygget og fik elektricitet, moderne apparater og motoriseret transport, mens emigrationen også begyndte i 1950'erne, da bygningen af dæmningen ved Plastiras-søen gik i gang.

Kilder og henvisninger 
 
  
 Kommuner i Karditsa 
 http://www.karditsa-net.gr/ 
 Karditsa Wireless Metropolitan Network, Karditsas Wifi Community Network 
 http://www.e-karditsa.gr/ 

Thessalien
Regionale enheder i Grækenland
Grækenlands Præfekturer
Jonker JS-3 Rapture

Jonker JS-3 Rapture er et højydende svævefly, som især anvendes i konkurrencer i 15- og 18-meter klasserne.

Udviklingen af typen er baseret på den succesfulde JS1, som har vundet flere verdensmesterskaber. I forhold til tidligere typer er især overgangen mellem vinge og krop optimeret i forhold til luftmodstand. Typen fås med jet-hjemhentningsmotor samt med en elektrisk udfældelig motor, som muliggør selvstart, mens der ikke findes stempelmotor til typen, idet kroppen er for snæver. Typen har mulighed for indfældeligt halehjul og afgang af ventilationsluft på kroppens underside.

18-m versionen karakteriseres som harmonisk på rorene og godmodig.

Typens varianter opnåede EASA-certificering den 10. september 2021..

Noter og henvisninger 

Svævefly
North Northamptonshire

North Northamptonshire er en Enhedslig myndighed (enhedskommune eller købstadskommune) i Northamptonshire, der blev oprettet i 2021.

North Northamptonshire består af fire tidligere kommuner, der blev lagt sammen den 1. april 2021. De vigtigste byer i kommunen er Kettering, Corby, Wellingborough. Rushden og Desborough.        

Enhedslige myndigheder i Midtengland
Henrik Fabricius

Henrik Fabricius (født 1945, død 23. november 2021) var en dansk ishockeyspiller, der spillede 67 landskampe for Danmark og deltog i otte VM-turneringer. Han vandt DM-titlen fem gange – to gange med KSF og tre gange med Gladsaxe.

Fabricius startede som kunstskøjteløber, hvilket gav ham en fordel, da han senere skiftede til ishockeysporten. Han var simpelthen en bedre skøjteløber end sine modstandere. Han startede sin klubkarriere hos KSF, med hvem han blev dansk mester to gange, i sæsonerne 1961-62 og 1963-64. Derefter skiftede han til lokalrivalerne Gladsaxe Skøjteløber-Forening, hvor han spillede fra 1964 til 1972 og havde sin storhedstid som en af den danske ligas bedste og mest spektakulære forwards, og han var med på klubbens tre første guldhold i 1966-67, 1967-68 og 1970-71. Henrik Fabricius scorede bl.a. det afgørende mål til 2-0 i den anden omkamp om mesterskabet i 1967-68 i skandalekampen i Esbjerg. Fra 1972 til 1975 repræsenterede han Rungsted Ishockey Klub, heraf den første sæson som spillende træner, hvorefter han vendte tilbage til Gladsaxe, hvor han sluttede sin aktive karriere i 1978.

Fabricius er den yngste landsholdsspiller i Dansk Ishockey Unions historie. Han var blot 16 år og 9 måneder, da han spillede sin første VM-turnering, B-VM 1962 i Colorado Springs, hvor holdet dog tabte alle sine fem kampe. Året efter var han igen med landsholdet til C-VM i Stockholm, hvor holdet fik sin første VM-sejr med 4-1 over Holland. Hans sidste VM-deltagelse var ved C-VM 1975 i Sofia.

Hans søn, Christian, fulgte i sin fars fodspor og blev også landsholdsspiller. Han opnåede 20 landskampe men blev aldrig udtaget til VM.

Henrik Fabricius døde i 2021, 76 år gammel, af komplikationer efter en nyreoperation.

Kilder 
 Metal Ligaen - RETRO: Henrik Fabricius er død (27. november 2021)
 EliteProspects - Henrik Fabricius

Noter 

Ishockeyspillere fra Danmark